### Λάκης Λαζόπουλος, Σταμάτης Κραουνάκης, «Όταν έχω εσένα» ### Όταν έχω εσένα μπορώ να ονειρεύομαι ξανά ανοίγω μες στη θάλασσα πανιά και πιάνω μες τα χέρια μου τον κόσμο να τον φτιάξω Όταν έχω εσένα μπορώ να μη βυθίζομαι αργά τα βράδια που πληγώνεται η καρδιά και πιάνω το μαχαίρι το σκοτάδι να χαράξω Κάνε ένα βήμα να κάνω το επόμενο αίμα μου και σχήμα λόγος και ψυχή στο συμφραζόμενο Όταν έχω εσένα νιώθω σαν παιδί, έχω έναν άνθρωπο μη φοβού κανένα Εσύ κι εγώ στον κόσμο τον απάνθρωπο Εσύ κι εγώ Όταν έχω εσένα μπορώ να βάψω με ασήμι τη σκουριά μπορώ να κοιμηθώ με σιγουριά να πιάσω με τα χέρια μου τους δράκους να σκοτώσω Όταν έχω εσένα αντέχω, πάω δίπλα στον γκρεμό το ξέρω, έχω ένα χέρι να πιαστώ κοντά μου έναν άνθρωπο τα χρόνια μου να ενώσω [στίχοι Λάκης Λαζόπουλος, Σταμάτης Κραουνάκης, μουσ. Σταμάτης Κραουνάκης, ΜΙΝΟΣ-ΕΜΙ]